Haruko Obokata นักวิจัยสเต็มเซลล์ ยื่นถอนงานวิจัยจากวารสาร Nature โฆษกศูนย์วิจัยชีววิทยาริเค็นระบุว่า Haruko Obokata นักวิจัยผู้นำเสนองานกระบวนการสร้างสเต็มเซลล์จากเซลล์ปกติ (stimulus-triggered acquisition of pluripotency - STAP) ได้ยื่นขอถอนงานวิจัยทั้งสองฉบับไปยังวารสาร Nature แล้ว อย่างไรก็ดียังไม่ชัดเจนว่า Charles Vacanti ผู้วิจัยร่วมและอาจารย์ที่ปรึกษาของ Obokata สมัยเรียนปริญญาเอกจะยื่นถอนงานวิจัยด้วยหรือไม่ หาก Vacanti ไม่ยื่นถอนงานวิจัยทาง Nature จะต้องตัดสินใจว่าจะยอมถอนงานวิจัยตามความต้องการของ Obokata หรือไม่  กรรมการสอบสวนออกรายงานฉบับสุดท้ายเมื่อเดินเมษายนที่ผ่านมา ระบุว่าผู้วิจัย STAP ทำการวิจัยอย่างไม่ชอบ (scientific misconduct) และแนะนำให้ถอนงานวิจัยออก ในตอนนั้นตัว Obokata ยังปฎิเสธไม่ถอนงานวิจัยแม้จะยอมรับว่ามีความผิดพลาดแต่เป็นความผิดพลาดจากความไร้ประสบการณ์ไม่ใช่ความตั้งใจจะแต่งผลวิจัย  งานวิจัยฉบับนี้ยังทำให้นักวิจัยตั้งคำถามถึงกระบวนการรีวิวของวารสาร Nature ว่ามีช่องโหว่อย่างไร เพราะตัวงานวิจัยเองก็มีความผิดพลาดหลายอย่าง ตั้งแต่ความผิดพลาดไวยกรณ์เล็กๆ น้อยๆ ไปจนถึงความผิดพลาดเช่นภาพซ้ำจากงานวิจัยอื่น ทาง Nature เองก็ยอมรับปัญหานี้และกำลังสอบสวนว่าทำไมจึงมีกรณีนี้หลุดออกมา  ที่มา - Science Mag
Haruko Obokata Haruko Obokata Obokata Obokata Obokata
Charles Vacanti Vacanti